Klassikaraadio

Klassikaraadio on Eesti Rahvusringhäälingu programm, mis alustas tööd 1. aprillil 1995 Eesti Raadio III programmina. Alates 17. detsembrist 1998 on Klassikaraadio eetris ööpäev läbi ja üle riigi kuuldaval FM-lainealal. Jaam edastab kultuurisaateid ning klassikalist muusikat, džäss- ja folkmuusikat. Programmis on olulisel kohal kontserdiülekanded Eestist ja mujalt, sealhulgas Jazzkaare, Viljandi pärimusmuusika festivali, ERSO ja Eesti Filharmoonia Kammerkoori kontsertide ülekanded. Klassikaraadio on vahendanud tihedas koostöös Euroopa Ringhäälingute Liiduga (European Broadcasting Union, EBU) Eesti muusikat raadiojaamadesse üle kogu Euroopa. Klassikaraadio peatoimetaja on Tiia Teder. Tegevtoimetaja on Marge-Ly Rookäär. Toimetusse kuuluvad Nele-Eva Steinfeld, Liina Vainumetsa, Kersti Inno, Ivo Heinloo, Lisete Velt, Johanna Mängel, Kaisa Jõhvik jt. Lisaks igapäevasele raadioprogrammile on Klassikaraadio korraldanud mitmeid klassikalist muusikat propageerivaid projekte. Näiteks 2015. aastal valiti Klassikaraadio eestvedamisel ja koostöös Eesti Rahvusraamatukoguga Eesti Klassikaplaati. Kuulajad valisid veebihääletuse teel kõigi aegade olulisemaks Eesti klassikaalbumiks Arvo Pärdi "Tabula rasa" (ECM 1984). 2015. aastal toimus Klassikaraadio korraldamisel Tallinnas Rahvusvaheline Heliloojate Rostrum 29 riigi osavõtul. Koostöös EBU ja Viljandi pärimusmuusika festivaliga korraldas Klassikaraadio 2016. aastal Viljandis EBU Folk Festivali ning vahendas EBU liikmesriikide raadiojaamadesse 28 festivali kontserdi salvestist. Alates 2015. aastast korraldab Klassikaraadio 1. oktoobril Rahvusvahelise Muusikapäeva e-viktoriini, milles osalevad igas vanuses muusikasõbrad. Klassikaraadio korraldab raadiomajas ja toimetuse ruumides stuudiokontserte. Koostöös ansambliga U on toimunud alates aastast 2013 kontserdisari URR (ansambel U: Eesti Rahvusringhäälingus) Eesti Raadio 1. stuudios. Klassikaraadio korraldab stuudioesinemisi muusikakoolide õpilastele sarjas "Noorte stuudio" alates 2015. aastast. 2012. aastal sai alguse koolikontserdisari "Klassikaraadio tuleb külla". Kontserdisarja eesmärk on pakkuda kooliõpilastele klassikalise muusika kogemust ja äratada nendes muusikahuvi, samuti korraldada noortele muusikutele esinemisvõimalusi ja publikuga kohtumise kogemust. Kontserdid on suhtlevas vormis – muusikud tutvustavad klassikalist muusikat, oma pille ja Klassikaraadiot. 2013. aastal pälvis kontserdisari Eesti Rahvusringhäälingu aastapreemia. Projekt kandideeris üle-eestilisel suhtekorralduskonkursil auhinnale kõrvuti suure eelarvega projektidega. 2015. aastal ilmus Klassikaraadio 20. aastapäevaks CD "Klassikaraadio tuleb külla" projektis osalenud noorte interpreetide salvestistest. "Fantaasia" 1998– "Helikaja" "Ööülikool" "Delta" "Nyyd-muusika" 1994– "Dünastia" "Lihtsalt nostalgia" "Muusikatuba" "Vanamuusikatund" "Ütle, mis sul on" "Spiikker" "Keelekõrv" "Areaal" "Ideaalmaailmad" Tallinn 106,6 MHz Järva– ja Jõgevamaa 107,6 MHz Põlva–, Võru–, Valga– ja Tartumaa 105,7 MHz Pärnu 107,3 MHz Viljandi 90,5 MHz Tartu 90,3 MHz Narva 89,4 MHz Lääne-Virumaa 104,5 MHz Ida-Virumaa 90,4 MHz Läänemaa 106,3 MHz Hiiumaa 94,9 MHz Orissaare 107,8 MHz Kuressaare 107,0 MHz Sõrve poolsaar 103,7 MHz Raplamaa 89,1 MHz 2002 Eesti Muusikanõukogu muusikapreemia (muusikaelu aktiivse kajastamise eest, eesti heliloojate ja interpreetide loomingu tutvustamise ning propageerimise eest nii kodu- kui välismaal) 2017 Eesti Fonogrammitootjate Ühingu väljaantava Eesti Muusikaettevõtluse auhinna kui Aasta Raadiojaam. Eesti raadiojaamade loend Hendrik Alla. "Tallinnas algab rahvusvaheline heliloojate rostrum". Postimees. Muusikapreemia Eesti Muusikanõukogu Koduleht Klassikaraadio Otseülekanne iRadio.ee